  Виталий Пронин 17-тӥ южтолэзе Пичи Пурга ёросысь культурая юртын 9-тӥзэ ортчоз нылъёс куспын «Чеберина» вожвылъяськон.Кызьы шуо радъясьёс, конкурс сярысь ялыса вуим-а, ӧм-а, нылъёс соку ик юалляськыны кутскизы ни. Пичи Пурга ёросысь гинэ ӧз, палэнысь но.- Вазиськизы Гракысь, Татарстанысь Набережные Челныысь  нылъёс, милям но, пе, туж потэ пыриськеммы. Кутӥм. Чакламы вал, 6-7 нылъёс гинэ вожвылъяськозы шуыса, но юалляськисьёс весь жингыръяло на. Но инты ӧвӧл ни, - вера Пичи Пурга ёросысь культурая юртысь ужась Елена Пименова.Нылъёс азе 2 курон гинэ пуктӥське: соослы 15-26 арес мед луоз, но одно ик удмурт кылын умой вераськыны кулэ. Уго конкурс быдэсак удмурт кылын мынэ. Котьку сямен чеберайёс удмурт дэремъёссэс адӟытозы, быгатонлыкъёсынызы ушъяськозы, удмурт культурая, шаертодонъя юанъёслы валэктон сётъялозы. 6+Мария Иванова Теги: кытынкумар  